cyanic-selkie/wikianc huggingface dataset:
Άμπραχαμ Χόντιους
Έργο
Οι πρώτοι θρησκευτικού περιεχομένου πίνακες του Χόντιους χρονολογούνται από το 1662. Όπως και οι μυθολογικού περιεχομένου πίνακές του, όπως Η αρπαγή της Ευρώπης του 1668, αποτελούν το έλασσον τμήμα του έργου του. Ορισμένοι πίνακές του, όπως Ο Ευαγγελισμός και Ο Ιησούς εμφανίζεται στη Μαρία Μαγδαληνή πρέπει να αποτελούσαν παραγγελίες από καθολικούς πάτρονες, ενώ ο πολύ μεγάλων διαστάσεων πίνακας Η προσκύνηση των ποιμένων του 1664 (σήμερα στην Ουτρέχτη) πιθανότατα προοριζόταν για κρυφή καθολική εκκλησία, πιθανόν και την ίδια την οποία "έκρυβε" η κατοικία που είχε ενοικιάσει. Στο Λονδίνο ο Χόντιους ζωγράφισε μια Άποψη του παγωμένου Τάμεση (1677, Μουσείο του Λονδίνου) και μια δραματική αναπαράσταση πλοίου εγκλωβισμένου στον πάγο (σήμερα στο Μουσείο Φιτζγουίλιαμ του Κέιμπριτζ). Τα τελευταία χρονολογημένα του έργα είναι του 1689 και 1690.
Δείτε επίσης
Κατηγορία:Ολλανδοί ζωγράφοι Κατηγορία:Ολλανδοί ζωγράφοι της Χρυσής Εποχής
Σαν Βισέντε
Το Σαν Βισέντε (ισπανικά: San Vicente) είναι μια πόλη του Ελ Σαλβαδόρ. Είναι πρωτεύουσα του διαμερίσματος Σαν Βισέντε. Έχει πληθυσμό 53.213 κατοίκων (2007).
Γεωγραφία
Το Σαν Βισέντε βρίσκεται κεντρικά του Ελ Σαλβαδόρ. Βρίσκεται νότια της Απαστεπέκε και ανατολικά της Νέας Τεπετιτάν.
Δημογραφία
Το Σαν Βισέντε είχε, σύμφωνα με την απογραφή του 2007, 53.213 κατοίκους. Έχει πυκνότητα 45 κατοίκων ανά τ.χλμ.
Εξωτερικοί σύνδεσμοι
Σαν Βισέντε Σαν Βισέντε Σαν Βισέντε
United Buddy Bears
thumb|150px|left|Ένας κόσμος - ένα όραμα thumb|Τα United Buddy Bears στη Παρίσι 2012 Το Buddy Bear (αγγλικά: buddy = φιλαράκι, καρντάσης, bear = αρκούδα, αρκούδος) είναι ένα ατομικά ζωγραφισμένο γλυπτό αρκούδας από πλαστική ύλη, ανθεκτική στις καιρικές συνθήκες και με ενίσχυση ινών υάλου (φάιμπεργκλας). Το Buddy Bear αναπτύχθηκε το 2001 από τους Έβα και Κλάους Χέρλιτς, σε στενή συνεργασία με τον αυστριακό καλλιτέχνη και γλύπτη Ρόμαν Στρομπλ.
Το 2001 βάφτηκαν περίπου 350 αρκούδες και παρουσιάστηκαν στους δημόσιους δρόμους του Βερολίνου. Το 2002 πραγματοποιήθηκε μια προχωρημένη ιδέα: Ο κύκλος των United Buddy Bears.
Τα United Buddy Bears σε παγκόσμια περιοδεία
thumb|Τα United Buddy Bears στη Μπουένος Άιρες 2009 thumb|Τα United Buddy Bears στη Σόφια 2011 thumb|Τα United Buddy Bears στη Ρίο ντε Τζανέιρο 2014 thumb|Τα United Buddy Bears στη Αβάνα 2015 Ως φορέας του μηνύματος "Πρέπει να γνωριστούμε για να μπορούμε να καταλαβαινόμαστε καλύτερα, να εμπιστευόμαστε περισσότερα και να συζούμε καλύτερα", τα United Buddy Bears προβάλλουν διεθνώς την ανοχή για και την συνεννόηση των λαών. Από το 2003 συμβολίζουν στις εκθέσεις της παγκόσμιας περιοδείας τους "Χέρι-Χέρι" μια ειρηνική συνύπαρξη. Χωρίς λόγια μιλούν σ' όλους τους ανθρώπους που τους βλέπουν, σ' όλες τις γλώσσες του κόσμου.
Τα United Buddy Bears σχηματίζουν έναν κύκλο αποτελούμενο από έως και 150 γλυπτά αρκούδας, το καθένα των οποίων αντιπροσωπεύει μια χώρα αναγνωρισμένη από τους Ενωμένους Έθνους. Κάθε γλυπτό διαμορφώθηκε ατομικά από κάποιον καλλιτέχνη για την πατρίδα του. Μοτίβα και ύφος τυπικά για την χώρα συμβολίζουν το χαρακτήρα που κρύβεται πίσω από την έκαστη χώρα. Έτσι οι αρκούδες χρησιμεύουν ως καθρέφτης διαφορετικών πολιτιστικών παραδόσεων, ιστοριών και τρόπων ζωής.
Προηγούμενες στάσεις της παγκόσμιας περιοδείας
Τα United Buddy Bears αναφέρθηκαν στις επικεφαλίδες του τύπου ως "Πρέσβεις του Βερολίνου" και ως "Σύμβουλο του μοναδικού μας κόσμου". Από το Βερολίνο ξεκίνησαν οι αρκούδες ύψους δυο μέτρων, βάρους 50 κιλών και κατά πλειοψηφία πολύχρωμα ζωγραφισμένες, σ' όλον τον κόσμο. Στις ακόλουθες πόλεις ήδη παρουσιάστηκαν:
Την αιγίδα αναλαμβάνουν τακτικά επώνυμα πρόσωπα της πολιτικής και των τεχνών. Έτσι μεταξύ άλλων και οι πρέσβεις της UNICEF Πίτερ Ουστίνοφ (2003), Τζάκι Τσαν (2004), Μία Φάροου) (2006).
Σημειώσεις
Σχετικά με τις εκθέσεις των United Buddy Bears ο Μπαν Κι-μουν, Γενικός Γραμματέας των Ενωμένων Εθνών, δήλωσε τον Οκτώβριο του 2007 ότι "παρουσιάζουν την υψηλή δημιουργικότητα των καλλιτεχνών από πολλές διαφορετικές χώρες" και "μεταφέρουν έτσι στον κόσμο ένα μήνυμα αρμονίας και ειρήνης".
Βοήθεια υπέρ δεινοπαθούντων παιδιών
Η φιλανθρωπική σκέψη αποτελεί ένα σταθερό συστατικό της μην εμπορικής πρωτοβουλίας αυτής. Η επίσκεψη της έκθεσης είναι γενικά δωρεάν. Τα United Buddy Bears και η βοήθεια δεινοπαθούντων παιδιών έγιναν μια αδιαίρετη ενότητα. Έτσι μέχρι σήμερα συγκεντρώθηκαν περισσότερα από 2.500.000 ευρώ υπέρ της UNICEF καθώς και διάφορων τοπικών οργανώσεων βοήθειας παιδιών.
Εξωτερικοί σύνδεσμοι
Κατηγορία:Πολιτισμός στο Βερολίνο Κατηγορία:Εκθέσεις τέχνης Κατηγορία:Σύγχρονη τέχνη
Αναστενάρια
250px|right Τα Αναστενάρια είναι ένα παραδοσιακό ελληνικό και βουλγαρικό θρησκευτικό έθιμο - γιορτή, κύριο χαρακτηριστικό του οποίου είναι η εκτέλεση πυροβασίας, δηλαδή βαδίσματος με γυμνά πόδια πάνω σε ένα στρώμα πυρακτωμένων κάρβουνων.
Ιστορία
Πιθανολογείται ότι τα Αναστενάρια είναι επιβίωση αντίστοιχων θρησκευτικών πρακτικών της αρχαιότητας και συγκεκριμένα πρακτικών από τη λατρεία του Διόνυσου.
Τα Αναστενάρια γίνονται σήμερα στην Αγία Ελένη Σερρών, στην Κερκίνη Σερρών στο Στρυμωνικό Σερρών, στο Λαγκαδά, στη Μελίκη Ημαθίας και στη Μαυρολεύκη της Δράμας. Συνδέονται δε με τη γιορτή των Αγίων Κωνσταντίνου και Ελένης στις 21 Μαΐου. Οι εκδηλώσεις ξεκινάνε την παραμονή της 21ης Μαΐου και τελειώνουν το βράδυ της 23ης.
Το όνομα αναστενάρια πάρθηκε από το αναστενάρι, το εικόνισμα που κρατούν σ' όλη τη διάρκεια της γιορτής στα χέρια τους και που θεωρείται ο ανώτατος αρχηγός των αναστενάρηδων.
Η γιορτή αρχίζει με ξέφρενο χορό, με τη συνοδεία του ταμπούρλου και με ψαλμωδία ύμνων. Κατόπιν γίνεται η ζωοθυσία (τη δεύτερη μέρα), όπου το κρέας του σφαγμένου ζώου μοιράζεται στις οικογένειες του χωριού. Αρχίζει πάλι ο χορός και το φαγοπότι και σαν κλείσιμο έρχεται η πυροβασία. Κατά τη φάση αυτή ορισμένοι από τους συμμετέχοντες, εκστασιασμένοι από την πίστη τους, ρίχνονται στα αναμμένα κάρβουνα και χορεύουν κρατώντας στα χέρια τους ένα εικόνισμα ή ένα Ευαγγέλιο.
Ψηφιακό αρχείο ΕΡΤ
Κατηγορία:Ανατολική Θράκη Κατηγορία:Θρησκευτικά έθιμα
Καθολική Εκκλησία στην Αλβανία
Η Ρωμαιοκαθολική Εκκλησία της Αλβανίας αποτελεί τμήμα της παγκόσμιας Καθολικής Εκκλησίας, πνευματικός ηγέτης της οποίας είναι ο Πάπας και η κουρία της Ρώμης.
Ποσοστό περίπου 16.8%-17% επί του αλβανικού πληθυσμού είναι καθολικού θρησκεύματος — η τρίτη μεγαλύτερη θρησκευτική κοινότητα μετά το Ισλάμ και τον Ορθόδοξο Χριστιανισμό. Περισσότεροι από 10,000 Αλβανοί Καθολικοί εντοπίζονται στο Νότιο Μαυροβούνιο, υπό αλβανική διοίκηση. Η συγκεκριμένη περιοχή θεωρείται τμήμα της περιοχής της Ορεινής Μαλσίας, όπου εντοπίζονται πέντε κοινότητες Καθολικών. Η περιοχή διασπάστηκε μετά τον Β' Παγκόσμιο Πόλεμο.
Στη χώρα υπάρχουν πέντε διακονίες, στις οποίες περιλαμβάνονται και δύο αρχιδιακονίες μαζί με μια Αποστολική Διοίκηση που καλύπτει το νότιο τμήμα της Αλβανίας.
Επί τέσσερεις αιώνες, οι Αλβανοί Καθολικοί υπερασπίστηκαν την πίστη τους με την βοήθεια:
Η εκκλησιαστική νομοθεσία των Αλβανών μεταρρυθμίστηκε από τον Πάπα Κλήμη ΙΑ΄, ο οποίος πραγματοποίησε εκκλησιαστική επίσκεψη (1763) στην Αρχιεπισκοπή του Αντιβάρι, με το τέλος της οποίας διεξήχθη εθνική σύνοδος. Οι αποφάσεις της τυπώθηκαν από την Προπαγάνδα (1705), και ανανεώθηκαν το 1803. Το 1872, ο Πίος Θ΄ συγκάλεσε μία δεύτερη εθνική σύνοδο, η οποία έλαβε χώρα στο Σκουτάρι, με θέμα την βελτίωση της λαϊκής και εκκλησιαστικής ζωής.
Μάκου
Η Μάκου (περσικά: ماكو, αρμενικά: Մակու, αζερικά: ماكي, κουρδικά: ماکۆ) είναι πόλη στο Κεντρικό Διαμέρισμα της Κομητείας Μάκου, της επαρχίας Δυτικού Αζερμπαϊτζάν στο Ιράν, και λειτουργεί ως πρωτεύουσα της κομητείας.
Από το 2016, ο πληθυσμός της αποτελούνταν από 46.581 άτομα σε 13.940 νοικοκυριά.
Βρίσκεται 22 χιλιόμετρα από τα τουρκικά σύνορα σε ένα ορεινό φαράγγι σε υψόμετρο 1.634 μέτρων. Ο ποταμός Ζανγκμάρ διασχίζει την πόλη.
Παραπομπές
Κατηγορία:Πόλεις του Ιράν
Χιλάλ Ελ-Χέλβε
Ο Χιλάλ Μπασάμ Ελ-Χέλβε (αγγλικά: Hilal Bassam El-Helwe, αραβικά: هلال بسام الحلوة, γεννημένος στις 24 Νοεμβρίου 1994) είναι Λιβανέζος επαγγελματίας ποδοσφαιριστής, ο οποίος αγωνίζεται ως επιθετικός για τον Απόλλωνα Σμύρνης και την Εθνική Λιβάνου.
Χάφελσε
Ερχόμενος από τις ακαδημίες της, ο Ελ-Χέλβε έκανε το ντεμπούτο του για την πρώτη ομάδα της ΤΣΦ Χάφελσε στις 31 Αυγούστου 2013, μπαίνοντας ως αλλαγή στην εντός έδρας ήττα με 2-3 από την Άιντραχτ Μπράουνσβαϊγκ ΙΙ. Το πρώτο του γκολ στη Ρεγκιονάλλιγκα θα έρθει στις 27 Οκτωβρίου του ίδιου χρόνου, σημειώνοντας το γκολ της ισοφάρισης εναντίον της ΣΦ Βιλχελμσχάφεν, στο 14ο λεπτό. Ολοκλήρωσε την πρώτη του σεζόν στην ομάδα με 6 γκολ σε 26 αγώνες πρωταθλήματος.
Βόλφσμπουργκ ΙΙ
Στις 5 Σεπτεμβρίου 2015 έκανε το ντεμπούτο του για τη Βόλφσμπουργκ ΙΙ εναντίον της πρώην ομάδας του Χάφελσε, σε μία εντός έδρας νίκη με 6-1, μπαίνοντας ως αλλαγή στο 65ο λεπτό. Την 1η Νοεμβρίου 2015 σημείωσε το πρώτο του γκολ για το σύλλογο, σε μία εκτός έδρας νίκη με 1-5 εναντίον της Χίλντεσχαϊμ.
Έπαιξε συνολικά σε 24 αγώνες πρωταθλήματος, σημειώνοντας 7 γκολ, καθώς η ομάδα κέρδισε το τίτλο του πρωταθλητή της Ρεγκιονάλλιγκα Νορντ.
Χάλεσερ ΦΚ
Στις 22 Ιουνίου 2016 η ομάδας της 3. Λίγκα Χάλεσερ ανακοίνωσε την απόκτηση του από τη Βόλφσμπουργκ ΙΙ, με διετές συμβόλαιο. Τα πρώτα του γκολ για την ομάδα ήρθαν εναντίον της Καϊζερσλάουτερν στις 20 Αυγούστου 2016, σημειώνοντας δύο γκολ σε τέσσερα λεπτά στη νίκη με 4-3. Την επόμενη σεζόν σημείωσε το πρώτο του γκολ στο πρωτάθλημα στις 22 Ιουλίου 2017 στον πρώτο αγώνα της σεζόν, σκοράροντας στο 73ο λεπτό εναντίον της Παντερμπόρν, ερχόμενος από τον πάγκο, στην ισοπαλία με 4-4.
Συνολικά σημείωσε 4 γκολ για τη Χάλεσερ, όλα τη σεζόν 2017-18.
Απόλλων Σμύρνης
Με τη λήξη της συμβολαίου του αποφάσισε να ενταχθεί στον Απόλλωνα Σμύρνης της Σούπερ Λιγκ, με ελεύθερη μεταγραφή για τη περίοδο 2018-19. Το πρώτο του γκολ για τον σύλλογο ήρθε στις 15 Σεπτεμβρίου 2018 και ήταν επίσης το πρώτο της σεζόν για τον Απόλλωνα, στην ήττα από τον ΠΑΣ Γιάννινα. Στις 23 Φεβρουαρίου 2019 σημείωσε το γκολ της ισοφάρισης εναντίον της AEK, με τον αγώνα να τελειώνει με ήττα 1-2.
Διεθνής σταδιοδρομία
Καθώς και οι 2 γονείς του είναι Λιβανέζοι, ο Ελ-Χέλβε ήταν επιλέξιμος για να κληθεί στην Εθνική Λιβάνου. Στις 8 Οκτωβρίου 2015 έκανε το ντεμπούτο του για την Εθνική Λιβάνου, ξεκινώντας στο βασικό σχήμα σε ένα προκριματικό αγώνα για το Παγκόσμιο Κύπελλο του 2018, στη νίκη με 2-0 εναντίον της Μιανμάρ.
Σημείωσε το πρώτο του γκολ στις 29 Μαρτίου 2016 στον αγώνα εναντίον της Μιανμάρ κατά τη διάρκεια των προκριματικών του Παγκοσμίου Κυπέλλου του 2018, εξασφαλίζοντας την ισοπαλία 1-1 για την ομάδα του στο 88ο λεπτό του παιχνιδιού.
Τον Δεκέμβριο του 2018 κλήθηκε στην ομάδα για το Ασιατικό Κύπελλο Εθνών του 2019, όπου έπαιξε και στους 3 αγώνες στη φάση των ομίλων. Στις 17 Ιανουαρίου 2019, κατά τη διάρκεια του τελευταίου αγώνα εναντίον της Βόρειας Κορέας, σκόραρε με βολέ στο 65ο λεπτό, ύστερα από σέντρα του Μοχάμαντ Χαϊντάρ, για να βάλει το Λίβανο μπροστά στο σκορ. Στο έβδομο λεπτό του πρόσθετου χρόνου σημείωσε δεύτερο γκολ στην τελική νίκη με 4-1, η οποία ήταν η πρώτη του Λιβάνου στο Ασιατικό Κύπελλο. Με τα γκολ του ενάντια στη Βόρεια Κορέα, ο Ελ-Χέλβε έγινε ο πρώτος σκόρερ του Λιβάνου στο Ασιατικό Κύπελλο μέχρι σήμερα.
Εξωτερικοί σύνδεσμοι
Κατηγορία:Λιβανέζοι ποδοσφαιριστές Κατηγορία:Γερμανοί ποδοσφαιριστές Κατηγορία:Επιθετικοί ποδοσφαιριστές Κατηγορία:Ποδοσφαιριστές Εθνικής Λιβάνου Κατηγορία:Ποδοσφαιριστές Ρεγκιονάλλιγκα Κατηγορία:Ποδοσφαιριστές Χάλεσερ ΦΚ Κατηγορία:Ποδοσφαιριστές 3. Λίγκα Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές Απόλλων Σμύρνης Κατηγορία:Ξένοι ποδοσφαιριστές στην Ελλάδα Κατηγορία:Ποδοσφαιριστές Ασιατικού Κυπέλλου Εθνών 2019
Δήμος Χρυσούπολης
Ο δήμος Χρυσούπολης ήταν δήμος του νομού Καβάλας που λειτούργησε την περίοδο 1946 - 2010. Συστάθηκε το 1946 και προήλθε από την αναγνώριση της πρώην κοινότητας Χρυσούπολης σε δήμο. Με την εφαρμογή του προγράμματος Καποδίστριας, το 1999 διευρύνθηκε περισσότερο με την προσάρτηση των κοινοτήτων Αβραμηλιάς, Γέροντα, Γραμβούνης, Διαλεκτού, Ερατεινού, Ζαρκαδιά, Ξεριά, Παραδείσου, Πέρνης, Πετροπηγής, Ποντολίβαδου και Χρυσοχωρίου. Καταργήθηκε το 2011 με την εφαρμογή του προγράμματος Καλλικράτης και εντάχθηκε στον νέο δήμο Νέστου. Βρισκόταν στο ανατολικό τμήμα του νομού. Αποτελούνταν από 13 δημοτικά διαμερίσματα, καταλάμβανε έκταση 245,2 τ.χλμ. και είχε συνολικό πληθυσμό 15.678 κατοίκους. Έδρα του δήμου ήταν η Χρυσούπολη.
Διαίρεση
Ο δήμος περιλάμβανε τα παρακάτω δημοτικά διαμερίσματα και οικισμούς.
Καταργηθέντες οικισμοί του δήμου Χρυσούπολης
Ο δήμος Χρυσούπολης περιλάμβανε στο παρελθόν και τον οικισμό Περιστερώνα που καταργήθηκε το 1951, και τους οικισμούς Ποντιάς και Προάστειο που καταργήθηκαν το 1961.
Διατελέσαντες κοινοτάρχες και δήμαρχοι
Η Χρυσούπολη έγινε δήμος το 1946. Πρόεδροι της Κοινότητας διετέλεσαν οι εξής:
Πρόεδροι της Κοινότητας Χρυσουπόλεως
Η κοινότητα προήλθε από τη μετονομασία της κοινότητας Σαπαίων ή Σαρή Σαμπάν.
Εξωτερικοί Σύνδεσμοι
Χρυ
Live at the Royal Albert Hall (άλμπουμ των Who)
Live at the Royal Albert Hall είναι ο τίτλος του τριπλού, ζωντανά ηχογραφημένου άλμπουμ του βρετανικού ροκ συγκροτήματος The Who, το οποίο κυκλοφόρησε τον Ιούνιο του 2003 μέσω της δισκογραφικής εταιρείας "Steamhammer".
Τα πρώτα δύο από τα τρία CD ηχογραφήθηκαν στις 27 Νοεμβρίου 2000, από την σύνθεση των Ντάλτρι, Τάουνσεντ, Εντουίστλ, μαζί με το ντράμερ Ζακ Στάρκι και τον κιμπορντίστα Τζον Μπούντρικ. Το τρίτο CD περιλαμβάνει τέσσερα τραγούδια από την τελευταία εμφάνιση του Τζον Εντουίστλ με το συγκρότημα, στις 8 Φεβρουαρίου 2002.
CD 1
1. I Can't Explain (Townshend) - 2:51
2. Anyway, Anyhow, Anywhere (Townshend, Daltrey) - 4:33
3. Pinball Wizard (Townshend) - 3:44
4. Relay (Townshend) - 8:14
5. My Wife (Entwistle) - 6:38
7. Mary Anne with the Shaky Hand (Townshend) - 4:12
8. Bargain (Townshend) - 6:52
9. Magic Bus (Townshend) - 10:05
10. Who Are You (Townshend) - 7:05
11. Baba O'Riley (Townshend) - 5:48
CD 2
1. Drowned (Townshend) - 6:38
2. Heart to Hang Onto (Townshend) - 4:41
3. So Sad About Us (Townshend) - 3:19
4. I'm One (Townshend) - 2:51
5. Getting in Tune (Townshend) - 6:21
6. Behind Blue Eyes (Townshend) - 3:48
7. You Better You Bet (Townshend) - 5:46
8. The Real Me (Townshend) - 5:27
9. 5:15 (Townshend) - 11:40
10. Won't Get Fooled Again (Townshend) - 9:12
11. Substitute (Townshend) - 3:20
12. Let's See Action (Townshend) - 5:15
13. My Generation (Townshend) - 5:30
14. See Me, Feel Me/Listening to You (Townshend) - 5:04
CD 3
1. I'm Free (Townshend) - 2:49
2. I Don't Even Know Myself (Townshend) - 4:43
3. Summertime Blues (Cochran, Capehart) - 3:20
4. Young Man Blues (Allison) - 5:54
Θέσεις τσαρτ
Live at the Royal Albert Hall (άλμπουμ)
Επίσημη κυκλοφορία: Ιούνιος 2003
Τα μέλη των The Who
Το "Live at the Royal Albert Hall" ηχογραφήθηκε από τους εξής μουσικούς:
Πηγές
Κατηγορία:Δισκογραφία των The Who Κατηγορία:Άλμπουμ του 2003
Τζέιμς Ουόρθι
Ο Τζέιμς Ουόρθι (αγγλικά: James Ager Worthy, γεννήθηκε 27 Φεβρουαρίου 1961) είναι Αμερικανός πρώην καλαθοσφαιριστής,  που αγωνιζόταν στη θέση του σμολ φόργουορντ. Ένας από τους καλύτερους στη θέση του όλων των εποχών, έκανε μεγάλη καριέρα στο NBA με τους Λος Άντζελες Λέικερς και είναι σχολιαστής αγώνων.
Βιογραφία
Όταν ήταν μαθητής της ένατης τάξης στο σχολείο της ιδιαίτερης πατρίδας του, ο Ουόρθι έγινε γνωστός με μέσο όρο 21,5 πόντους και 12,5 ριμπάουντ και επιλέχθηκε από το Πανεπιστήμιο της Βόρειας Καρολίνας με την καλύτερη προοπτική. Ένα κάταγμα αστραγάλου όμως αμφισβήτησε την πορεία του. Η ανάρρωσή του ξαναδημιούργησε την ελπίδα και το 1981–82, ήταν μέλος μιας από τις μεγαλύτερες συλλογές ταλέντων στην ιστορία της καλαθοσφαίρισης κολεγίων, μεταξύ των οποίων και τον πρωτοετή Μάικλ Τζόρνταν. Ο Ουόρθι είχε 15,6 πόντους, 6,3 ριμπάουντ και 2,4 ασίστ κατά μέσο όρο, ενώ είχε 57,3 % στις προσπάθειες σουτ και μοιράστηκε το βραβεία του παίκτη της χρονιάς. Με 28 πόντους στο κρίσιμο παιχνίδι του φάιναλ φορ, ο τίτλος του καλύτερου παίκτη και αυτός του πρωταθλήματος ήρθαν αβίαστα.
Επιλέχθηκε στην πρώτη θέση του Ντραφτ του 1982 από τους Λος Άντζελες Λέικερς, όπου και αγωνίστηκε όλη την καριέρα του έως το 1994. Είχε το προσωνύμιο «Big Game James» και σήμα-κατατεθέν ήταν γι’ αυτόν τα ευμεγέθη γυαλιά που φορούσε την εποχή που αγωνιζόταν. Στη μεγάλη ομάδα των Λέικερς της δεκαετίας του 1980 είχε ρόλο κλειδί στο παιχνίδι της ομάδας, που ονομάστηκε showtime. Στην πρώτη του χρονιά έπαιξε σε 77 παιχνίδια πριν σπάσει την αριστερή κνήμη και χάσει τα πλέι οφ του 1983. Το ποσοστό ευστοχίας του ήταν 57,9 % παραμένει ρεκόρ για τους ρούκι των Λέικερς. Είχε κατά μέσο όρο 13,4 πόντους και 5,2 ριμπάουντ και επιλέχθηκε ομόφωνα στην καλύτερη ομάδα των ρούκι.
Βασίλειος Καραβίας
Ο Βασίλειος Καραβίας ή Καραβιάς γεννήθηκε στην Ιθάκη το 1773. Σε νεαρή ηλικία μετέβη στη Ρωσία όπου κατατάχτηκε στο στρατό και έλαβε μέρος στους μεγάλους πολέμους της περιόδου 1806-1812. Έφτασε το βαθμό του ταγματάρχη και αποστρατεύτηκε το 1812. Στη συνέχεια, εγκαταστάθηκε στην ηγεμονία της Μολδαβίας, τιμήθηκε με ανώτερα αξιώματα, μεταξύ των οποίων και αυτό του στρατιωτικού διοικητή του Γαλατσίου, και μυήθηκε στη Φιλική Εταιρεία, από το Στέργιο Πρασά. Αφιέρωσε μάλιστα μεγάλο μέρος της περιουσίας του για την ευόδωση του Εθνικού Σκοπού. Υπήρξε από τους πρωτεργάτες της επανάστασης στη Μολδοβλαχία το 1821, αγωνιζόμενος στο πλευρό του Αλεξάνδρου Υψηλάντη, από τον οποίο έλαβε τον τίτλο του χιλιάρχου και έγινε μέλος του εννεαμελούς Γενικού Βουλευτικού.
Ο Βασίλειος Καραβίας ήταν ο πρώτος που ανύψωσε την ελληνική σημαία στο Γαλάτσι την 21η Φεβρουαρίου 1821. Επικεφαλής 150 Κεφαλλονιτων, επιτέθηκε στους Τούρκους του Γαλατσίου, τους οποίους ύστερα από πεισματώδη μάχη, ανάγκασε να φύγουν. Ωστόσο, υποστηρίζεται ότι σημειώθηκαν σφαγές αμάχων που προκάλεσαν τη δυσπιστία του ντόπιου πληθυσμού.
Τζέιμς Ουόρθι
Βιογραφία
Το 1996 επιλέχθηκε ως ένας από τους 50 κορυφαίους μπασκετμπολίστες του NBA όλων των εποχών στο επετειακό έτος 1996 και μέλος του Naismith Memorial Basketball Hall of Fame, έχει κατακτήσει τρία πρωταθλήματα NBA και έχει αναδειχθεί MVP των τελικών του Αμερικανικού Πρωταθλήματος του 1988. Το 2021 συμπεριλήφθηκε στην επετειακή επιλογή των 75 καλύτερων του NBA με τη συμπλήρωση 75 χρόνων ιστορίας του.
Εξωτερικοί σύνδεσμοι
Κατηγορία:Αμερικανοί καλαθοσφαιριστές Κατηγορία:Καλαθοσφαιριστές αμερικανικών συλλόγων Κατηγορία:Καλαθοσφαιριστές του NBA Κατηγορία:Καλαθοσφαιριστές All-Star Game (NBA) Κατηγορία:Καλαθοσφαιριστές Λος Άντζελες Λέικερς Κατηγορία:Σμολ φόργουορντ Κατηγορία:Εισαχθέντες στο Naismith Memorial Basketball Hall of Fame
Βασίλειος Καραβίας
Μετά την καταστροφή της μάχης του Δραγατσανίου, ο Βασίλειος Καραβίας κατέφυγε στην Αυστρία. Αργότερα επέστρεψε στην Ελλάδα, όπου και πέθανε στη Σύρο το 1830.
Εξωτερικοί σύνδεσμοι
Καραβιας Καραβιας
Πανδάρεως
Στην ελληνική μυθολογία ο Πανδάρεως ήταν γιος του Μέροπα και της Νύμφης Εχεμείας. Ο Πανδάρεως πήρε ως σύζυγό του την Αρμοθόη και μαζί απέκτησαν δύο ή τρεις κόρες: την Καμειρώ και την Κλυτίη, ή την Κλεοθήρα και τη Μερόπη, ή την Κλεοθήρα, τη Μερόπη και την Αηδόνα.
Ο μύθος
Ο Πανδάρεως έκλεψε τον χρυσό σκύλο που φύλαγε το ιερό του Δία στην Κρήτη και τον έδωσε στον Τάνταλο να τον κρύψει στη Λυδία. Ο Δίας μεταμόρφωσε τον Πανδάρεω σε βράχο. Σύμφωνα με άλλη εκδοχή, ο θεός Ερμής ήταν αυτός που ανακάλυψε τον σκύλο που είχε κρύψει ο Τάνταλος και το ανακοίνωσε στον Δία. Φοβισμένος τότε ο Πανδάρεως βρήκε καταφύγιο μαζί με τη σύζυγο και τις κόρες του στην Αθήνα και μετά στη Σικελία. Αλλά ο Δίας τον βρήκε και τον σκότωσε, όπως και την Αρμοθόη, ενώ τις κόρες τους τις άρπαξαν οι Άρπυιες.
Συνδέσεις
Πανδαρε Κατηγορία:Μύθοι της ελληνικής μυθολογίας
Πολυνησία
250px|thumb|Η Πολυνησία ορίζεται γενικά ως τα νησιά που εμπεριέχονται εντός του τριγώνου
Η Πολυνησία (από τα αρχαία ελληνικά: πολύς και νῆσος) είναι μια μεγάλη ομάδα πάνω από 1000 νησιών διασκορπισμένων στον κεντρικό και νότιο Ειρηνικό Ωκεανό.
Ο όρος Πολυνησία, (που λήφθηκε από την ελληνική ως περιοχή πολλών νήσων), χρησιμοποιήθηκε για πρώτη φορά από τον Σαρλ ντε Μπρος το 1756, και αρχικά αποδόθηκε για όλα τα νησιά του Ειρηνικού. Ο Ζυλ Ντουμόντ ντ'Ουρβίλλ σε μία διάλεξη του 1831 στη Γεωγραφική Εταιρεία του Παρισιού πρότεινε έναν περιορισμό της χρήσης του, και εισήγαγε επίσης τους όρους Μικρονησία και Μελανησία. Ο διαχωρισμός αυτός των νήσων του Ειρηνικού σε τρεις διακριτές υπο-κατηγορίες παραμένει σε ευρεία χρήση και σήμερα.
Γεωγραφικά, η Πολυνησία μπορεί να περιγραφεί ως ένα τρίγωνο με τις τρεις γωνίες του στη Χαβάη, τη Νέα Ζηλανδία και το Νησί του Πάσχα. Οι άλλες βασικές νησιωτικές ομάδες που βρίσκονται εντός του Πολυνησιακού τριγώνου είναι η Σαμόα, η Τόνγκα και οι διάφορες νησιωτικές αλυσίδες που διαμορφώνουν τη Γαλλική Πολυνησία. Η Ροτούμα, εξάρτηση των Φίτζι και το Τουβάλου, και τα δύο εκτός του μεγάλου αυτού τριγώνου, είναι Πολυνησιακά.
Ωστόσο, στην ουσία είναι ένας ανθρωπολογικός όρος που αναφέρεται σε ένα από τα τρία μέρη της Ωκεανίας (τα άλλα δύο είναι η Μικρονησία και η Μελανησία) των οποίων ο προ-αποικιακός πληθυσμός γενικά ανήκει σε μία εθνο-πολιτιστική οικογένεια ως αποτέλεσμα αιώνων θαλάσσιων μεταναστεύσεων. Έπειτα κατέφθασαν οι δυτικοί (περισσότερες θαλάσσιες μεταναστεύσεις) και κακοποίησαν, υποδούλωσαν και αναμείχθηκαν με τον πληθυσμό.
Νησιωτικές ομάδες
350px|Σπίτια ιθαγενών στην Ταϊτί|thumb 250px|thumb|Ο Κόλπος Κουκ στη Μουρέα, Γαλλική Πολυνησία Τα ακόλουθα είναι νησιά και νησιωτικές ομάδες, είτε κράτη είτε περιοχές άλλων κρατών, που είναι ιθαγενούς Πολυνησιακού πολιτισμού. Μερικά νησιά Πολυνησιακής καταγωγής βρίσκονται εκτός του γενικού τριγώνου που ορίζει γεωγραφικά την περιοχή.
Ορχάν Παμούκ
Πρώτα χρόνια και ακαδημαϊκή καριέρα
Ο Παμούκ γεννήθηκε στην Κωνσταντινούπολη σε μία ευκατάστατη οικογένεια με πατέρα μηχανικό. Μαθήτευσε στην Ροβέρτειο Σχολή της Πόλης. Έπειτα παρακολούθησε ένα αρχιτεκτονικό πρόγραμμα στο Τεχνικό Πανεπιστήμιο της Κωνσταντινούπολης,( σπούδασε τρια χρόνια αρχιτεκτονική) γιατί προοριζόταν για μηχανικός ή αρχιτέκτονας. Μετά από τρία χρόνια όμως εγκατέλειψε τις σπουδές του και έγινε συγγραφέας. Αποφοίτησε από το Ινστιτούτο Δημοσιογραφίας στο Πανεπιστήμιο της Κωνσταντινούπολης το 1977. Μετά από τρία χρόνια πήγε στις ΗΠΑ, παρέμεινε εκεί από το 1985 ως το 1988, έδωσε διαλέξεις στο Πανεπιστήμιο της Αϊόβα, όπου και εργάστηκε ως ερευνητής πριν επιστρέψει στην Κωνσταντινούπολη.
Συγγραφικό έργο
Άρχισε το μεθοδικό γράψιμο ήδη από το 1974. Το πρώτο του γραπτό μυθιστόρημα, το Karanlık ve Işık (Σκοτάδι και Φως) βραβεύθηκε με το πρώτο βραβείο στον Διαγωνισμό Μυθιστορήματος της Milliyet Press του 1979, το οποίο μοιράστηκε με τον Mehmet Eroğlu. Το μυθιστόρημα αυτό εκδόθηκε αργότερα με τον τίτλο Cevdet Bey ve Oğulları (Τσεβντέτ μπέης και υιοί) το 1982. Το 1983 κέρδισε επίσης το Βραβείο Μυθιστορήματος «Ορχάν Κεμάλ». Το μυθιστόρημα είναι η ιστορία τριών γενιών μιας πλούσιας οικογένειας της Κωνσταντινούπολης που ζει στο Nisantasi, την μητρική περιφέρεια του Παμούκ. Το 1984 ο Παμούκ κέρδισε το Βραβείο Μυθιστορήματος «Μανταραλί» για το δεύτερο μυθιστόρημά του Sessiz Ev (Το Σιωπηλό Σπίτι) που εκδόθηκε το 1983. Με τη γαλλική μετάφραση του μυθιστορήματος αυτού κέρδισε το 1991 το Prix de la Découverte Européenne. Το ιστορικό μυθιστόρημα του Παμούκ Beyaz Kale (Το Λευκό Κάστρο) που εκδόθηκε το 1985, κέρδισε το 1990 το Independent Award for Foreign Fiction και επεξέτεινε την φήμη του στο εξωτερικό.
Το 1990 το μυθιστόρημα - ορόσημό του Kara Kitap (Το Μαύρο Βιβλίο) έγινε ένα από τα πλέον δημοφιλή και συζητημένα αναγνώσματα στην Τουρκική λογοτεχνία, εξαιτίας της πολυπλοκότητάς του και του πλούτου του. Το 1992 συνέγραψε το σενάριο της ταινίας Gizli Yüz (Μυστικό Πρόσωπο) που σκηνοθετήθηκε από τον διακεκριμένο Τούρκο σκηνοθέτη Ömer Kavur. Το 1995, το μυθιστόρημά του Yeni Hayat (Νέα Ζωή), έγινε μπεστ-σέλερ στην Τουρκία. Προκάλεσε μεγάλη εντύπωση στη χώρα του, αφού έγινε το βιβλίο με τις γρηγορότερες πωλήσεις στην τουρκική ιστορία. Το 1999 ο Παμούκ εξέδωσε το ιστορικό του βιβλίο Öteki Renkler (Τα άλλα χρώματα). Το 2003 κέρδισε το πιο προσοδοφόρο βραβείο της διεθνούς λογοτεχνίας, το Διεθνές Λογοτεχνικό Βραβείο IMPAC Dublin, για το μυθιστόρημά του ''Benim Adım Kırmızı (Με λένε Κόκκινο) το οποίο εκδόθηκε το 2000. Μεταφράστηκε σε 24 γλώσσες. Τα πιο πρόσφατα μυθιστορήματά του είναι τα Kar (Χιόνι) το 2002, İstanbul-Hatıralar ve Şehir (Κωνσταντινούπολη) το 2003, Masumiyet Müzesi (Το Μουσείο της Αθωότητας) το 2008 και Kafamda Bir Tuhaflık (Κάτι παράξενο στο νου μου) το 2014. Οι Νιού Γιόρκ Τάιμς κατέταξαν το Χιόνι στη λίστα τους των «10 καλύτερων βιβλίων του 2004» ως ένα από τα έξι μυθοπλαστικά βιβλία που δεν γράφτηκαν στην αγγλική γλώσσα.
right|thumb|405px|Ο Ορχάν Παμούκ Η επιτυχία δεν ήρθε αμέσως και έπρεπε να βασιστεί στην οικονομική υποστήριξη του πατέρα του. Τα πρώιμα νατουραλιστικά μυθιστορήματα έδωσαν τη θέση τους σε πιο μεταμοντέρνα έργα. Η μεγάλη επιτυχία ήρθε το 1994 όταν το τέταρτο μυθιστόρημά του, Η Νέα Ζωή, έγινε μπεστ-σέλερ. Άτομο υψηλού κύρους στη χώρα του, ο Παμούκ έχει κατηγορηθεί για την υποστήριξή του για τα πολιτικά δικαιώματα των Κούρδων. Το 1995 ο Παμούκ ήταν ανάμεσα σε μια ομάδα συγγραφέων που δικάστηκαν για την κριτική τους εναντίον του τρόπου που η Τουρκία μεταχειρίζεται τους Κούρδους σε ένα βιβλίο δοκιμίων ασκώντας την ελευθερία λόγου.
Τα βιβλία του χαρακτηρίζονται από μια σύγχυση ή απώλεια της ταυτότητας, προκληθείσα εν μέρει από τη σύγκρουση μεταξύ ευρωπαϊκών και ισλαμικών αξιών. Προκαλούν συχνά ενοχλήσεις ή ανησυχίες, αλλά περιλαμβάνουν σύνθετες, ενδιαφέρουσες πλοκές και χαρακτήρες μεγάλου βάθους. Τα έργα του διαπνέονται επίσης από συζητήσεις και θαυμασμό για τις δημιουργικές τέχνες, όπως η λογοτεχνία και η ζωγραφική.
Ζει με τη σύζυγό του και την κόρη τους στην Κωνσταντινούπολη.
Σε μια υπόθεση ελευθερίας της έκφρασης που παρακολουθήθηκε από όλο τον κόσμο, ο Παμούκ κατηγορήθηκε στην Τουρκία ως αποτέλεσμα δηλώσεών του που αφορούσαν στην Αρμενική Γενοκτονία και την κουρδική μαχητικότητα. Συγκεκριμένα, ο Παμούκ κατηγορήθηκε για την δήλωσή του: «τριάντα χιλιάδες Κούρδοι και ένα εκατομμύριο Αρμένιοι σκοτώθηκαν σ' αυτή τη γη και κανείς εκτός από μένα δεν τολμά να μιλήσει γι' αυτό.» Οι κατηγορίες εναντίον του Παμούκ έχουν επίσης δημιουργήσει προβλήματα στην Τουρκία στις προσπάθειές της για ένταξη στην Ευρωπαϊκή Ένωση.
Τον Οκτώβριο του 2012 τιμήθηκε από την Υπουργό Πολιτισμού της Γαλλίας Ολφί Φιλιπετί με το παράσημο της Λεγεώνας της Τιμής.
Εξωτερικοί σύνδεσμοι
Κατηγορία:Τούρκοι συγγραφείς Κατηγορία:Τούρκοι λογοτέχνες Κατηγορία:Τούρκοι σεναριογράφοι Κατηγορία:Τούρκοι δοκιμιογράφοι Κατηγορία:Βραβευμένοι με Νόμπελ Λογοτεχνίας Κατηγορία:Ιππότες της Λεγεώνας της Τιμής
Φαλεράν
Το Φαλεράν (γαλλικά: Fallerans) είναι γαλλική κοινότητα στο νομό του Ντου, στη διοικητική περιοχή της Βουργουνδίας-Φρανς-Κοντέ.
Παραπομπές
Κατηγορία:Κοινότητες του Ντου
Κοπρέας
Στην αρχαία ελληνική μυθολογία ο Κοπρέας (Κοπρεύς) ήταν γιος του Πέλοπα και της Ιπποδαμείας, ο οποίος γεννήθηκε στην Ηλεία. Το όνομα του μεταφράζεται ως «βρωμερός άνθρωπος» ή κάτι άλλο εξίσου υποτιμητικό. Ο Κοπρέας αναγκάσθηκε να εγκαταλείψει την πατρίδα του επειδή σκότωσε τον Ίφιτο. Τον δέχθηκε ο Ευρυσθέας, τον εξάγνισε από το μίασμα του φόνου και τον διόρισε κήρυκά του. Ο Κοπρέας έφερνε την είδηση στον Ευρυσθέα ύστερα από την εκπλήρωση κάθε άθλου του Ηρακλή. Ο Κοπρέας ήταν μάλλον αντιπαθητικός χαρακτήρας: θρασύς, δειλός, δόλιος και κακός. Ωστόσο, ο γιος του ο Περιφήτης στάθηκε ανώτερος του πατέρα του, ακολούθησε τον Αγαμέμνονα στον Τρωικό Πόλεμο και σκοτώθηκε εκεί από τον Έκτορα. Ο Όμηρος υποτιμεί τον Κοπρέα με την φράση :
«Από έναν ευτελή πατέρα γεννήθηκε ένας εξαιρετικά καλύτερος γιος σε όλους τους τομείς, στα πόδια και τη μάχη».
Μετά τον θάνατο του Ηρακλή, όταν οι Ηρακλείδες κατέφυγαν στην Αρχαία Αθήνα, ο Ευρυσθέας απέστειλε τον Κοπρέα αξιώνοντας από τους Αθηναίους να εκδιώξουν τους Ηρακλείδες. Οι Αθηναίοι αρνήθηκαν, αλλά ο Κοπρέας ήταν τόσο αυθάδης και αναιδής, ώστε δεν άντεξαν και τον σκότωσαν. Αυτό όμως στην αρχαία Ελλάδα ήταν μεγάλη ασέβεια, γιατί οι κήρυκες είχαν ασυλία. Για να εξαγνισθούν λοιπόν οι Αθηναίοι όρισαν πένθος, σύμφωνα με το οποίο οι Αθηναίοι έφηβοι φορούσαν κατά καιρούς μαύρες χλαμύδες.
Πηγές
Κοπρεας
Γεώργιος ΣΤ΄ του Ηνωμένου Βασιλείου
Ο Γεώργιος ΣΤ΄ (αγγλικά: George VI, γεννημένος ως Αλβέρτος Φρειδερίκος Αρθούρος Γεώργιος, 14 Δεκεμβρίου 1895 – 6 Φεβρουαρίου 1952) ήταν Βασιλιάς του Ηνωμένου Βασιλείου και των κτήσεων και βασιλείων της Βρετανικής Κοινοπολιτείας, από τις 11 Δεκεμβρίου 1936 έως τον θάνατό του, στις 6 Φεβρουαρίου 1952. Ήταν ο τελευταίος Αυτοκράτορας των Ινδιών, έως τις 15 Αυγούστου 1947.
Βιογραφία
thumb|180px|left|Πορτραίτο του Γεωργίου ΣΤ΄. Ο Αλβέρτος Φρειδερίκος Αρθούρος Γεώργιος γεννήθηκε στο Σάντριγχαμ της Αγγλίας και ήταν γιος του δούκα της Υόρκης, και μετέπειτα βασιλιά Γεωργίου Ε΄, και της Μαρίας του Τεκ. Ήταν περισσότερο γνωστός με το όνομα Αλβέρτος. Από το 1909 παρακολουθούσε μαθήματα στο Ναυτικό Βασιλικό Κολλέγιο του Όσμπορν, αλλά στις εξετάσεις κατατάχθηκε τελευταίος στην τάξη του. Παρ' όλα αυτά συνέχισε τις σπουδές του και στο Ναυτικό Βασιλικό Κολλέγιο στο Ντάρτμουθ. Παρακολούθησε διάφορες μάχες στον Α΄ Παγκόσμιο Πόλεμο, αλλά αναγκάστηκε να αποσυρθεί εξαιτίας μιας αρρώστιας που τον ταλαιπωρούσε.
Στις 11 Δεκεμβρίου του 1936 ο αδερφός του, Εδουάρδος Η΄, παραιτήθηκε από τον θρόνο εξαιτίας ενός σκανδάλου, με αποτέλεσμα ο πρίγκιπας Αλβέρτος να τον διαδεχθεί ως Γεώργιος ΣΤ΄. Η στέψη πραγματοποιήθηκε στις 12 Μαΐου του 1937. Κατά τη διάρκεια της βασιλείας του η Μεγάλη Βρετανία αντιμετώπισε τον Β΄ Παγκόσμιο Πόλεμο.
Τον Ιούνιο του 1944 επισκέφθηκε τις ακτές της Νορμανδίας, δέκα μέρες μετά τη Συμμαχική απόβαση και στη συνέχεια ταξίδεψε για να επιθεωρήσει τα στρατεύματα στην Ιταλία. Το 1947 παραιτήθηκε από τον τίτλο του αυτοκράτορα των Ινδιών, αναγνωρίζοντας ουσιαστικά την ανεξαρτησία της χώρας.
Απεβίωσε στον ύπνο του στις 6 Φεβρουαρίου του 1952 στο Σάντρινγκχαμ και ενταφιάστηκε στο κάστρο Ουίνδσορ.
Οικογένεια
Νυμφεύτηκε το 1923 την Ελισάβετ Μπόους-Λάιον, κόρη του Κλωντ κόμη του Στράθμορ & Κίνγκχορν και είχε τέκνα:
Ταινία
Το 2010, ο Γεώργιος ΣΤ΄ ενσαρκώθηκε κινηματογραφικά από τον Κόλιν Φερθ, στην ταινία "Ο Λόγος του Βασιλιά", με το Βρετανό ηθοποιό να κερδίζει για την ερμηνεία του Όσκαρ Α΄ Ανδρικού Ρόλου. Η ταινία, η οποία εστίαζε στο πρόβλημα άρθρωσης του Γεωργίου ΣΤ΄, κατέκτησε επίσης και το Όσκαρ Καλύτερης Ταινίας.
Εξωτερικοί σύνδεσμοι
Κατηγορία:Μονάρχες του Ηνωμένου Βασιλείου Κατηγορία:Οίκος Ουίνδσορ Κατηγορία:Πολιτικοί του Β΄ Παγκοσμίου Πολέμου Κατηγορία:Τάγμα της Περικνημίδας Κατηγορία:Πρίγκιπες του Ηνωμένου Βασιλείου Κατηγορία:Μονάρχες της Νότιας Αφρικής Κατηγορία:Τάγμα της Ακάνθου
Επισκοπή του Ουρζέλ
μικρογραφία|Η γεωγραφική επέκταση της Επισκοπής του Ουρζέλ Η Επισκοπή του Ουρζέλ (στα καταλανικά, Bisbat d'Urgell, στα λατινικά, Dioecesis Urgellensis) είναι η μεγαλύτερη επισκοπή της ισπανικής Καθολικής Εκκλησίας στην Καταλονία. Υπόκειται στην Αρχιεπισκοπή της Ταραγόνα και περιλαμβάνει το μεγαλύτερο μέρος της επαρχίας της Λιέιδα, μέρος της επαρχίας της Ζιρόνα και ολόκληρη την Ανδόρρα. Έχει την έδρα της στην καταλανική πόλη Σέου δ' Ουρζέλ (μετάφραση κατά λέξη: «εκκλησιαστική έδρα του Ουρζέλ»).
Ιστορία
Από τον 10ο και μεχρι τον 12ο αιώνα οι επίσκοποι του Ουρζέλ συγκέντρωσαν μεγάλη δύναμη και λειτούργησαν ως οι εκ των πραγμάτων φεουδαρχικοί ηγέτες της περιοχής. Από τις 8 Σεπτεμβρίου 1278 οι επίσκοποι του Ουρζέλ ανακηρύχθηκαν συμπρίγκιπες της Ανδόρρας. Από τον Μάρτιο του 2010, επίσκοπος του Ουρζέλ είναι ο Ζοάν Ενρίκ Βίβες Σισίλια.
Εξωτερικοί σύνδεσμοι
Ουρζέλ
Παγετώνας Τάσμαν
Ο Παγετώνας Τάσμαν (Tasman Glacier) είναι ο μεγαλύτερος από τους δεκάδες παγετώνες, οι οποίοι ρέουν νότια και ανατολικά προς τη Λεκάνη Μακένζι από τις Νότιες Άλπεις στο Νότιο Νησί της Νέας Ζηλανδίας. Έχει μήκος 27 χιλιόμετρα και μέχρι τρία χιλιόμετρα φάρδος και βρίσκεται εξ΄ ολοκλήρου εντός των ορίων του Εθνικού Πάρκου Αοράκι/Όρος Κουκ.
Ο Τάσμαν ρέει νότια από τις νότιες πλαγιές της κορυφής Μιναρέτς, κατά μήκος της ανατολικής πλευράς του Αοράκι/Όρους Κουκ, η κορυφή του οποίου είναι μόλις πέντε χλμ από τον παγετώνα. Κατά το μήκος του συναντάται μερικώς με το λιωμένο νερό του Παγετώνα Μέρτσισον, ο οποίος ενώνεται από τα βορειοανατολικά.
Τα νερά των δύο αυτών παγετώνων, μαζί με τα νερά των κοντινών Παγετώνων Χούκερ και Μιούλλερ χύνονται στην μεγάλη κοιλάδα του Ποταμού Τάσμαν, του οποίου οι διαπλεκόμενοι χείμαρροι χύνονται νότα στη Λίμνη Πουκάκι. Στο τέλος ρέουν μέσω του Ποταμού Γουαϊτάκι στον Ειρηνικό Ωκεανό βορείως του Οαμάρου.
Κατηγορία:Γεωγραφία της Νέας Ζηλανδίας
Φορτωτήρας
Ο φορτωτήρας κοινώς μπίγα, (derrick), αποτελεί απαραίτητο μέσο εξοπλισμού των πλοίων, και ιδιαίτερα των φορτηγών πλοίων που φέρουν συνηθέστερα ανά δύο ή τέσσερις ανά ιστό (κατάρτι), οι οποίοι και περιλαμβάνονται στα "μέσα φορτοεκφόρτωσης" και χειρισμού των φορτίων σ΄ αυτά.
Ο κάθε φορτωτήρας αποτελείται από δύο σκέλη κυρίως μεταλλικά εκ των οποίων το ένα είναι κινητό (derrick post), και το άλλο ακίνητο καλούμενο ορθωτήρας, ή "ποδάρι της μπίγας" (topping lift), που αποτελεί μόνιμο ιστό ή που μπορεί ακόμα να είναι από ένα μόνο σκέλος κινητό που είναι συνδεδεμένο στον ιστό (κατάρτι).
Η κάτω άκρη του κινητού τμήματος συνδέεται στο κάτω μέρος του ιστού με μια διπλή στεφάνη όπου φέρεται διπλός γυγγλισμός (σύνδεση) που επιτρέπει έτσι τη στροφή του κατά διεύθυνση (δεξιά ή αριστερά), και καθ΄ ύψος, (πάνω και κάτω). Η δε πάνω άκρη του κινητού τμήματος είναι προσδεμένη με ισχυρό συρματόσχοινο που λέγεται αρτάνη από ψηλό σημείο του ορθωτήρα ή του ιστού ώστε να σχηματίζει γωνία μ΄ αυτό σε κατακόρυφο επίπεδο. Το συρματόσχοινο αυτό, η αρτάνη, φέρεται μεσω τροχίλου στο κάτω μέρος του ορθωτήρα και από εκεί στο βαρούλκο αρτάνης απ΄ όπου και καθορίζεται το ύψος του κινητού μέρους.
thumb|left|300px|[[Μακέτα φορτηγού πλοίου με 14 φορτωτήρες]] Στην πάνω επίσης άκρη του κινητού τμήματος φέρεται γάντζος (ψέλλιο) όπου και στερεώνεται ο τρόχιλος του συσπάστου του φορτωτήρα. Από τον τρόχιλο αυτό φέρεται το συρματόσχοινο ή σχοινί που ονομάζεται επίσημα "επάρτης", κοινώς ρόναρης, στου οποίου την μία άκρη υφίσταται γάντζος για την αρπαγή του φορτίου, ενώ η άλλη άκρη του, μέσω οδηγών τροχίλων φέρεται στο εξέλικτρο του βαρούλκου με το οποίο και επιτυγχάνεται η ανέλκυση ή καθέλκυση των φορτίων στα κύτη (κοινώς αμπάρια).
Τέλος για τη στροφή του φορτωτήρα χρησιμοποιούνται εκατέρωθεν "ολκοί" με συρματόσχοινο καλούμενοι "γκάις" (εκ του αγγλικού όρου derrick guay), των οποίων το ελληνικό επίσημο όνομα είναι «κεροίακες».
Υπάρχουν πολλά επιμέρους είδη φορτωτήρων τα οποία και εξελίσσονται τεχνολογικά. Ο αριθμός τους στα πλοία διαφέρει κατά τύπο και μέγεθος του πλοίου. Εκτός όμως των συνήθων φορτωτήρων για πολύ βαρειά αντικείμενα χρησιμοποιούνται ειδικοί φορτωτήρες που λέγονται κοινώς "μάστερς" (heavy derricks). Με τέτοιους βαρείς φορτωτήρες ήταν εξοπλισμένα παλαιότερα και πολεμικά πλοία όπως θωρηκτά και καταδρομικά που έφεραν "επινήια αεροσκάφη", για την ανέλκυσή τους, καθώς και για τη ταχύτερη ανθράκευσή τους.
Κατηγορία:Ναυτική τέχνη Κατηγορία:Φόρτωση πλοίου
Σοφιανός Δρυϊνουπόλεως
Ο Σοφιανός (-1711), υπήρξε σημαντική θρησκευτική προσωπικότητα της εποχής του στην περιοχή της Ηπείρου.
Γεννήθηκε πιθανότατα στο χωριό Πολύτσιανη (περιοχή Πωγωνίου της Βορείου Ηπείρου). Έμεινε γνωστός από τη στιγμή που ανέλαβε επίσκοπος Δρυινουπόλεως (περιοχή Αργυροκάστρου, Δέλβινου, Χειμάρρας). Το 1672 ίδρυσε στο τοπικό μοναστήρι του Αγίου Αθανασίου σχολείο. Την εποχή που έζησε οι εξισλαμισμοί ήταν ιδιαίτερα σύνηθες φαινόμενο. Ο ίδιος θέλοντας να αντιμετωπίσει αυτή την κατάσταση περιόδευε από χωριό σε χωριό για να πείσει τον κόσμο να διατηρήσει τις παραδόσεις και την θρησκεία του. Το 1711, λίγους μήνες πριν τον θάνατό του, παραιτείται από τα ιερατικά καθήκοντα και γίνεται μοναχός για να αποδοθεί αποκλειστικά στο κηρυκτικό και ιεραποστολικό του έργο. Λόγω το χαρακτήρα του ήταν ιδιαίτερα σεβαστός ακόμη και από τους μουσουλμάνους, λόγω του χαρακτήρα και του ήθους του.
Παρόλο που δεν έχει ανακηρυχθεί Άγιος από την εκκλησία, στην πατρίδα του, την Πολύτσιανη, τιμάται με μεγάλες θρησκευτικές τιμές εφάμιλλες Αγίου.
Ο Σοφιανός θεωρείται ο πρόδρομος του Κοσμά του Αιτωλού στην ευρύτερη περιοχή της Βορείου Ηπείρου.
Πηγές
Κατηγορία:Επίσκοποι Δρυϊνουπόλεως Κατηγορία:Βορειοηπειρώτες
Αρλέτα
Η Αρλέτα (Μεταξουργείο, 3 Μαρτίου 1945 - 8 Αυγούστου 2017) ήταν Ελληνίδα τραγουδίστρια. Το πραγματικό της όνομα ήταν Αργυρώ - Νικολέτα Τσάπρα.
Βαγγέλης Βλάχος
Ο Βαγγέλης Βλάχος (Νέα Αρτάκη, 6 Ιανουαρίου 1962) είναι Έλληνας πρώην διεθνής ποδοσφαιριστής και νυν προπονητής.
Σε συλλογικό επίπεδο
Ξεκίνησε την επαγγελματική του καριέρα στην ΑΕΚ, προερχόμενος από τις ακαδημίες της, το 1980 και έμεινε στην ομάδα πέντε χρόνια, έως το 1985. Στην παρουσία του εκεί, κατέκτησε το κύπελλο Ελλάδας το 1983 και από την επόμενη χρονιά, έως ότου έφυγε, έγινε ο αρχηγός της ομάδας.
Αρλέτα
Βιογραφία
Πρωτοτραγούδησε στη μπουάτ "Κιβωτός" του Μίνου Αργυράκη.
Βαγγέλης Βλάχος
Σε συλλογικό επίπεδο
Το 1985 μεταγράφηκε στον Παναθηναϊκό, στον οποίο έμεινε ως το 1991, κατακτώντας 3 πρωταθλήματα (1986, 1990, 1991) και 4 κύπελλα Ελλάδας (1986, 1988, 1989, 1991), όπως επίσης και το Σούπερ Καπ του 1988.
Αρλέτα
Βιογραφία
Ανέλαβε τη μπουάτ "Ταβάνια", αλλά κυνηγήθηκε από τη χούντα των συνταγματαρχώ ν, με αποτέλεσμα να μείνει εκτός τραγουδιού για περίπου τέσσερα χρόνια. Μία πρόσκληση του Ζωρζ Μουστακί για συμμετοχή στις συναυλίες του στο Παρίσι, την επαναφέρει και επιστρέφει ύστερα από καιρό ξανατραγουδώντας, στο θέατρο Bobino.
Βαγγέλης Βλάχος
Σε συλλογικό επίπεδο
Έκλεισε την καριέρα του, αγωνιζόμενος για μια περίοδο (1991-92), στην Κόρινθο.
Αρλέτα
Βιογραφία
Τραγουδάει σε χώρους όπως το "Καφεθέατρο" (μαζί της ήταν στην κιθάρα και ο Αντώνης Μιτζέλος) στην Αθήνα και το "Λιόγερμα" της Θεσσαλονίκης.
Βαγγέλης Βλάχος
Στις εθνικές ομάδες
Έχει αγωνιστεί 4 φορές στην εθνική Ελλάδας το διάστημα 1982-1987. Επίσης μεταξύ 1984-1987 συμμετείχε σε 3 αγώνες (1 γκολ) με την ολυμπιακή ομάδα της Ελλάδας.
Αρλέτα
Βιογραφία
Το 1981 ηχογράφησε τον πρώτο δίσκο με δικό της υλικό ("Ένα Καπέλο με Τραγούδια"). Το 1984 και το 1985 γνώρισε μεγάλη επιτυχία, με τραγούδια που της έγραψαν ο συνθέτης Λάκης Παπαδόπουλος και η στιχουργός Μαριανίνα Κριεζή στους δίσκους Περίπου και Τσάι Γιασεμιού.
Βαγγέλης Βλάχος
Καριέρα προπονητή
Ξεκίνησε την προπονητική του καριέρα το 1999 από την Ξάνθη, όπου παρέμεινε μια περίοδο. Το 2000 ανέλαβε προπονητής της Παναχαϊκής και το 2001 του Απόλλων Καλαμαριάς. Το 2002 είχε ένα σύντομο πέρασμα από τον Φωστήρα, καθώς λίγο αργότερα στην ίδια περίοδο συνέχισε στην Καλλιθέα. Το 2003 ανέλαβε τον Ιωνικό, από τον οποίο αποχώρησε το 2005, για να συνεχίσει στον ΟΦΗ, ενώ το 2006 είχε ένα σύντομο πέρασμα από τον Πανιώνιο και μετά το τέλος της θητείας του εκεί, αποσύρθηκε για τρία χρόνια λόγω οικογενειακών υποχρεώσεων.
Αρλέτα
Βιογραφία
Στις 3 Σεπτεμβρίου του 1986 γιορτάζοντας τα 20 χρόνια της στο τραγούδι, δίνει την πρώτη μεγάλη της συναυλία στο Θέατρο Λυκαβηττού, στην οποία παρευρίσκονται πάνω από 6.000 άτομα.
Βαγγέλης Βλάχος
Καριέρα προπονητή
Επέστρεψε στην προπονητική τον Οκτώβριο του 2009 με τον Αστέρα Τρίπολης, όπου παρέμεινε έως τα μέσα Ιανουαρίου 2011. Έπειτα από 1½ έτος, ανέλαβε την ΑΕΚ κατά το διάστημα Ιούνιος-Σεπτέμβριος 2012, συγκεκριμένα για τις 5 πρώτες αγωνιστικές του πρωταθλήματος 2012-13, στη λήξη του οποίου ο σύλλογος υποβιβάστηκε για πρώτη φορά στην ιστορία του.
Αρλέτα
Βιογραφία
Τα χρόνια που ακολουθούν εμφανίζεται σε υπαίθριες συναυλίες (θέατρο Ρεματιάς Χαλανδρίου, θέατρο Βράχων, Βεάκειο Δημοτικό Θέατρο, Μέγαρο Δουκίσσης Πλακεντίας στην Πεντέλη, κ.ά) και στους χώρους "Μετρό" (Γκύζη), θέατρο "Περοκέ" (περίοδος 1987-1988), "Ροντέο" μαζί με τον Νότη Μαυρουδή, κ.ά.
Βαγγέλης Βλάχος
Καριέρα προπονητή
Τον Ιανουάριο του 2015 ανακοινώθηκε η πρόσληψή του από την Καλλονή.
Αρλέτα
Βιογραφία
Παίρνει μέρος μαζί με τον Νότη Μαυρουδή στη μεγάλη συναυλία που διοργανώνει το υπουργείο πολιτισμού για τους σεισμόπληκτους της Αρμενίας, στο Στάδιο Ειρήνης και Φιλίας.
Βαγγέλης Βλάχος
Καριέρα προπονητή
Τον Αύγουστο του 2022 ανακοινώθηκε η πρόσληψη του σαν τεχνικός διευθυντής στην Α.Ε. Μυκόνου.
Αρλέτα
Βιογραφία
Τον Δεκέμβριο του 1991 κυκλοφορεί ο δίσκος της "Άσε τα κρυφά κρυμμένα", που περιέχει τη μεγάλη της επιτυχία "Μπαρ το Ναυάγιο".
Κάποιες από τις επιτυχίες της είναι τα: "Μια Φορά Θυμάμαι", "Τα Μικρά Παιδιά", "Το Λέει Και Το Τραγούδι", "Ο Λύκος", "Το Τραγούδι Της Δραχμής", "Καφενείο", "Σερενάτα", "Έρχεται Κρύο", "Τσάι Γιασεμιού", "Τα Ήσυχα Βράδυα", "Batida de Coco", "Μπαρ το Ναυάγιο", "Λεωφορείο το 2".
Το 1997 κυκλοφόρησε το βιβλίο «Από πού πάνε για την Άνοιξη» με κείμενα, στίχους, σχέδια και ζωγραφιές όλα δικά της. (Εκδόσεις «Καστανιώτη»).
Το 2009, κυκλοφορεί τον διπλό δίσκο "Και πάλι χαίρετε!"
Το τέλος της
Μετά από πολύμηνη νοσηλεία στην εντατική του νοσοκομείου «Αγία Όλγα», έχοντας υποστεί εγκεφαλικό επεισόδιο παράλληλα με έμφραγμα, έφυγε από τη ζωή στις 8 Αυγούστου 2017 σε ηλικία 72 ετών.
Φεριέρ-λε-Λακ
Το Φεριέρ-λε-Λακ (γαλλικά: Ferrières-le-Lac) είναι γαλλική κοινότητα στο νομό του Ντου, στη διοικητική περιοχή της Βουργουνδίας-Φρανς-Κοντέ.
Παραπομπές
Κατηγορία:Κοινότητες του Ντου
Α.Ο. Ποσειδώνας Πάτρας
Ο '''Α. Ο. Ποσειδώνας Πάτρας''' είναι αθλητικός σύλλογος από την Πάτρα
Υδατοσφαίριση
Το γυναικείο τμήμα υδατοσφαίρισης έχει συμμετάσχει στην Α΄Εθνική το 1996, 1998, 1999, 2000, 2001, 2002, 2003, 2004, 2005, 2006, 2007.
Τίτλοι
Ομάδα ανδρών
Ομάδα γυναικών
Αναφορές
Ποσειδωνας Πατρας Ποσειδωνας Πατρας Ποσειδωνας Πατρας Ποσειδωνας Πατρας Ποσειδωνας Πατρας
Κόρεσος
Στην ελληνική μυθολογία ο Κόρεσος ήταν ένας ιερέας του θεού Διονύσου, που ερωτεύθηκε παράφορα μία παρθένα από την Καλυδώνα, την Καλλιρρόη. Επειδή όμως η Καλλιρρόη απέκρουσε τον έρωτά του, ο Κόρεσος παραπονέθηκε γι' αυτό το θέμα στον Διόνυσο, με αποτέλεσμα ο θεός να στείλει στους κατοίκους της Καλυδώνας τρέλα (μανία). Για να απαλλαγούν από αυτή τη συμφορά, οι Καλυδώνιοι, σύμφωνα με χρησμό από το Μαντείο της Δωδώνης, όφειλαν να θυσιάσουν στον Διόνυσο μία παρθένα. Αλλά ο κλήρος έπεσε στην Καλλιρρόη, οπότε ο Κόρεσος, ερωτευμένος καθώς ήταν, δεν άντεξε να θυσιάσει την κοπέλα και αυτοκτόνησε. Στη συνέχεια η Καλλιρρόη, από τις τύψεις και τη ντροπή της, έπεσε μέσα στη λιμνούλα μιας πηγής, η οποία από τότε πήρε το όνομά της.
Ο Παυσανίας είναι ο μοναδικός, που έχει διασώσει αυτή την ιστορία, η οποία πιθανώς προέρχεται από κάποιο ελληνιστικό έπος, ίσως τα "Αιτωλικά" του Νικάνδρου.
Πηγές
Κορεσος
Κατηγορία:Μύθοι της ελληνικής μυθολογίας
Κόροιβος
Το όνομα Κόροιβος έφεραν τα παρακάτω πρόσωπα της ελληνικής μυθολογίας και αρχαιότητας:
Το όνομα αυτό έχει επίσης αποδοθεί και σε:
Κατηγορία:Αποσαφηνίσεις ονομάτων
Μιχαήλ Δ΄
Με το όνομα Μιχαήλ Δ΄ μπορεί να αναφερονται τα πρόσωπα:
Ποταμόχοιρος των Θάμνων
Ο Ποταμόχοιρος των Θάμνων (Potamohoerus Larvatus), είναι ένα Αρτιοδάκτυλο θηλαστικό της οικογένειας των Συΐδων και ανήκει στο γένος Ποταμόχοιρος. Στο γένος αυτό ανήκει και ο Κόκκινος Ποταμόχοιρος.
Περιγραφή
Το μήκος των Ποταμόχοιρων των Θάμνων φτάνει από 66 έως 100 εκατοστά και ζυγίζουν 55 έως 150 κιλά.Το χρώμα τους είναι συνήθως κόκκινο-καφετί ή σκούρο καφέ και το χρώμα τους γίνεται πιο σκούρο καθώς μεγαλώνουν. Και τα 2 φύλα έχουν ανοιχτόχρωμη χαίτη. Τα άνω μέρη του προσώπου τους και των αυτιών τους είναι πιο ανοιχτόχρωμα. Οι αιχμηροί χαυλιόδοντές τους είναι αρκετά μικροί και δυσδιάκριτοι. Σε αντίθεση με τους Αγριόχοιρους οι Ποταμόχοιροι των Θάμνων τρέχουν με τις ουρές τους προς τα πάνω. Τα αρσενικά είναι συνήθως πιο μεγάλα από τα θηλυκά.
Συμπεριφορά
Οι Ποταμόχοιροι είναι πολύ κοινωνικά ζώα και ζουν σε αγέλες έως 12 μέλη. Μια ομάδα αποτελείται από ένα κυρίαρχο αρσενικό και ένα κυρίαρχο θηλυκό, με άλλα θηλαστικά και νεαρά άτομα που αντιπροσωπεύουν την υπόλοιπη αγέλη. Τα θηλυκά γεννάν 3-4 χοιρίδια μετά από κύηση 4 μηνών. Οι Ποταμόχοιροι των Θάμνων μπορεί να είναι πολύ επιθετικοί, ειδικά όταν έχουν μικρά.
Διατροφή
Τα ζώα αυτά είναι παμφάγα και η διατροφή τους περιλαμβάνει ρίζες, καλλιέργειες, ψοφίμια καθώς και νεογέννητα αρνιά. Ο πληθυσμός των ζώων αυτών στις αγροτικές περιοχές, παρά τις προσπάθειες των κυνηγών, αυξάνεται λόγω της αφθονίας των τροφίμων και της έλλειψης θηρευτών.
Οικότοποι
Οι Ποταμόχοιροι των Θάμνων ζουν στην Αιθιοπία, στη Σομαλία, στην ανατολική και νότια Λαϊκή Δημοκρατία του Κονγκό και στην περιοχή του Ακρωτηρίου της Καλής Ελπίδας, στην ανατολική περιοχή της Νότιας Αφρικής. Ζουν επίσης στη Μαδαγασκάρη και στις Κομόρες. Δεν είναι γνωστό το πως έφτασε εκεί, αλλά μάλλον μεταφέρθηκε από τους ανθρώπους, μετά από μια περίοδο εξημέρωσης.
Υποείδη
Κατηγορία:Αρτιοδάκτυλα Κατηγορία:Θηλαστικά της Αφρικής
Πανελλήνιο πρωτάθλημα καλαθοσφαίρισης ανδρών 1960-1961
Η τελική φάση του Πανελληνίου πρωταθλήματος μπάσκετ 1961, διεξήχθη στην Αθήνα, στο κλειστό του Πανελληνίου Γ.Σ. από 7 έως 13 Αυγούστου. Πρωταθλήτρια ομάδα αναδείχθηκε ο Παναθηναϊκός για έκτη φορά στην ιστορία του.
Στο τοπικό πρωτάθλημα ο Παναθηναϊκός κατέκτησε τη δεύτερη θέση (πρωταθλήτρια ήταν η ΑΕΚ με τους «πράσινους» να μετράνε 15 νίκες και 3 ήττες), αλλά στο Πανελλήνιο Πρωτάθλημα κατέκτησε τον τίτλο με 6-1 (447-388). Ο ανταγωνισμός ήταν έντονος και τρεις ομάδες ισοβάθμησαν στην κορυφή: Παναθηναϊκός, Σπόρτιγκ και Ηρακλής. Ο Ηρακλής που είχε υποβάλλει ένσταση για τον αγώνα εναντίον του Παναθηναϊκού, ζήτησε να αναδειχθεί πρωταθλητής μετά το τέλος των αγώνων αρνούμενος να αγωνιστεί στα μπαράζ. Οι αγώνες μπαράζ για τον πρωταθλητή ορίστηκε να γίνουν στην Αθήνα. Ο Παναθηναϊκός στις 11 Σεπτεμβρίου στο γήπεδο του Πανελληνίου, επιβλήθηκε 57-52 (29-20 ημίχρ.) του Σπόρτιγκ και κατέκτησε τον τίτλο.